b'\n_START_ARTICLE_\nTelegrafist\n_START_PARAGRAPH_\nEn telegrafist er en person som er utdannet i telegrafi samt bl.a. bruk og vedlikehold av radiosendere og radiomottakere.\n_START_SECTION_\nHistorie\n_START_PARAGRAPH_\nTelegrafien har sin opprinnelse p\xc3\xa5 landlinjer, men har de siste 100 \xc3\xa5r stort sett v\xc3\xa6rt brukt i tr\xc3\xa5dl\xc3\xb8st samband. Sj\xc3\xb8mannsskolen i Oslo opprettet en egen linje for utdanning av skipsradiotelegrafister i 1917. Jernbaneskolen har ogs\xc3\xa5 utdannet egne telegrafister. Norsk Radiotelegrafist Forening gikk i 1936 inn i LO og Norsk Sj\xc3\xb8mannsforbund med 316 telegrafister som medlemmer. Alle skipsradiotelegrafister ble i 1947 igjen radiooffiserer, slik de hadde v\xc3\xa6rt det i radiotelegrafiens barndom. Yrket som radiooffiser til sj\xc3\xb8s hadde sin gullalder fra ca. 1940 til ca. 1980. Den sivile utdanningen av telegrafister i Norge opph\xc3\xb8rte omkring 1990.\n_START_SECTION_\nUtdanning\n_START_PARAGRAPH_\nTelegrafistutdanningen foregikk p\xc3\xa5 radioskoler og var i Norge p\xc3\xa5 1980-tallet en studieretning i fiskeri- og sj\xc3\xb8fartsfag med ett-\xc3\xa5rig studium for elever med gymnas og ellers to-\xc3\xa5rig.\n_START_SECTION_\nDistinksjoner\n_START_PARAGRAPH_\nEn telegrafist kaltes ofte \xc2\xabgnist\xc2\xbb etter bransjeemblemet p\xc3\xa5 uniformsermet og epaulettene som var en gnist med tre lyn mot venstre og tre mot h\xc3\xb8yre. Radiotelegrafister i handelsfl\xc3\xa5ten startet med en stripe. For hvert 5. \xc3\xa5rs tjeneste i stillingen fikk de en stripe mer inntil de hadde maksimalt tre striper. Noen rederier hadde andre, avvikende regler.'